
REFERAT
privind aprobarea asocierii dintre Municipiul Timişoara şi Federaţia Română de Baschet, în vederea pregătirii si desfăşurării Campionatului European de baschet feminin-EuroBasket Women 2015, in perioada 11-17 iunie 2015, în Timişoara
In cursul anului 2014, Romania a obtinut de la organismul european FIBA Europe o oportunitate deosebita de a organiza, in premiera, in parteneriat cu Ungaria, intrecerile celei de a 35-a editii a Campionatului European de baschet feminin-EuroBasket Women 2015, care se va desfasura in perioada 11-28 iunie 2015 la care vor lua startul cele mai valoroase 20 de echipe ale momentului, fortele baschetbalistice ale Europei. Federaţia Română de Baschet a inclus ca locatii de desfasurare,  in dosarul de organizare a EuroBasket Women 2015, doua orase cu traditie importanta in baschet, situate in apropierea granitei cu Ungaria, respectiv municipiul Timisoara si municipiul Oradea.Cele doua orase vor gazdui,in intervalul 11-17 iunie, meciurile din prima faza a celei mai importante competitii europene. Demersurile federatiei romane pentru obtinerea dreptului de organizare a EuroBasket Women 2015 au avut reusita si datorita garantiilor primite din partea  Guvernului Romaniei, a calificativelor ridicate obtinute de la FIBA Europe pentru organizarile anterioare a 3 editii de Campionate Europene pentru junioare in Timisoara.
Fata de garantiile expuse , Federatia Romana de Baschet,  a inaintat prin Adresa inregistrata cu nr. 2237/ 17.10.2014, catre Municipiul Timisoara propunerea de a deveni alaturi de Municipiul Oradea, partenerul oficial al F.R.Baschet pentru organizarea Campionatului European de baschet feminin-EuroBasket Women 2015, solicitand si un sprijin financiar in suma de 900.000 lei, reprezentand  o parte din costurile acestei competitii. Memoriul federatiei  a fost avizat favorabil de catre conducerea executiva a Primariei Timisoara, care a dat asigurari privind intreaga implicare a autoritatii publice locale, pentru asigurarea logisticii necesare , la cele mai inalte standarde. 
In aceste conditii, Federatia Romana de Baschet si-a putut asuma oficial , alaturi de Federatia de Baschet din Ungaria, calitatea de organizator al EuroBasket Women 2015, si a semnat la Munchen, in data de 24.10.2014, Parteneriatul cu FIBA Europe, in care municipiul Timisoara este mentionat ca partener in organizarea fazei grupelor intrecerii europene. 
Meciurile grupei din Timisoara urmeaza sa se desfasoare in perioada 11-15 iunie 2015, in incinta Salii Sporturilor ”Constantin Jude ” din Timisoara. 
In vederea respectarii cerintelor din Event Menu-FIBA(Manualul evenimentului), se impune realizarea la Sala Sporturilor, a unor lucrari de reparatii curente, igienizari, amenajari si refunctionalizari ale unor spatii la standarde internationale, vopsire si marcare suprafata de joc, in conformitate cu cerintele impuse de organizatori, pentru care a fost alocata suma de 558 mii lei.
Totodata, pentru aplicarea standardelor  impuse de FIBA prin documentul FIBA Europe ICT Manual- EuroBasket Women 2015, este necesara asigurarea unor servicii logistice, cum ar fi: amenajarea si dotarea zonelor oficiale(WelcomeDesk, Media Center,VIP Tribune,Press Conference,MediaWork,FIBA Office) cu mobilier, televizoare, sonorizare, podium, etc.; realizarea infrastructurii IT,asigurarea serviciilor de comunicatii, voce si date, managementul retelei, echipamente de calcul, imprimante, alte servicii.
La categoriile de cheltuieli enumerate se adauga alte cheltuieli de materiale si servicii: cazare si masa pentru oficiali,staff FIBA, staff FR Baschet, staff TV, invitati VIP, voluntari experti; logistica 

inchirieri screen, inchirieri panouri LED; servicii marketing, materiale promotionale; cheltuieli pentru necesar alimente locatie competitie; alte cheltuieli necesare desfasurarii competitiei. 
Categoriile de cheltuieli definite de catre FR Baschet pentru logistica evenimentului, in conformitate cu cerintele FIBA, sunt detaliate si enumerate exemplificativ in Anexa 1, la prezentul proiect de hotarare. Costurile estimative in vederea organizarii si desfasurarii fazei grupei din Timisoara a EuroBasket Women 2015 , la cele mai inalte standarde, se ridica la peste 1100 mii lei, din care F.R. Baschet a solicitat Municipiului Timisoara o contributie financiara in suma de 900 mii lei.

  FIBA Europa a acordat F.R. Baschet spre organizare această competitie majoră a baschetului european, având în vedere potenţialul organizatoric, sportiv, cultural al României, respectiv al oraşului Timişoara. Timişoara este unul dintre primele centre din România în care s-a practicat jocul de baschet, având o tradiţie de cel puţin 60 de ani, practicarea jocului făcându-se în mod sistematic după perioada celui de-al doilea război mondial, acesta fiind unul din motivele pentru care a fost ales oraş-gazdă pentru organizarea şi desfăşurarea a 3 editii ale Campionatului European de Baschet feminin junioare. Baschetul timişorean a fost şi este o pepinieră pentru baschetul de performanţă, jucători proveniţi din centrele de pregătire din Timişoara reprezentând România la competiţiile internaţionale ca şi componenţi ai loturilor naţionale. Echipele de baschet din Timişoara au obţinut performanţe de excepţie în ultimii ani atât la nivel de seniori, cât şi la nivel de juniori, dominănd clasamentele naţionale la diferite categorii de vârstă, fete şi băieţi.

Calificativul de ’’excepţional’’ cu care am fost recompensaţi în calitate de parteneri coorganizatori ai ediţiilor precedente la nivel de juniori, organizate în Timişoara, ne obligă să asigurăm condiţii optime şi pentru ediţia din acest an.

La Timisoara se vor desfasura meciurile grupei A, care cuprinde urmatoarele echipe naţionale de senioare:Romania, Franta, Cehia, Ucraina si Muntenegru. Alături de delegaţiile sportive se adaugă  oficialii FIBA Europa, oficialii FR Baschet, invitati VIP, evenimentul atragand si un numar important de suporteri, turisti din strainatate si Romania.De asemenea, prin anvergura de care se bucură evenimentul , oraşul Timisoara va fi în atenţia presei naţionale şi internaţionale, EuroBasket Women 2015 devenind astfel o excelentă oportunitate de promovare a imaginii Timişoarei. Ţinând cont de nivelul competitiei si de participanti, considerăm că vom reuşi să promovăm numele oraşului Timişoara peste hotare, respectiv sa producem o puternica emulatie in randul populatiei timisorene. 

Totodata, mentionam ca in echipa Romaniei sunt selectate trei jucatoare timisorence :

Anca Stoenescu, Anne Marie-Pârâu si Adina Stoiedin.

   Având în vedere cele mentionate, prin prezentul referat propunem Consiliului Local al
Municipiului Timisoara:

1. sa aprobe asocierea între Municipiul Timişoara şi Federaţia Română de Baschet, în vederea pregătirii si desfăşurării Campionatului European de baschet feminin(EuroBasket Women 2015), in perioada 11-17 iunie 2015, în Timişoara;

2. (1) sa aprobe o contribuţie financiara pe anul 2015, de la bugetul local al Municipiului Timişoara, din cap.67.02. "Cultură, recreere şi religie" (67.02.05.’’Servicii recreative şi sportive’’),in suma de 900 mii lei, pentru acoperirea categoriilor de cheltuieli necesare pregatirii si desfăşurarii Campionatului European de baschet feminin(EuroBasket Women 2015), in perioada 11-17 iunie 2015, în Timişoara; (2) Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul asocierii, sunt precizate exemplificativ în  Anexa 1 la prezenta hotarâre, si vor respecta prevederile Hotărârii de Guvern nr.1447/2007, completată cu Hotărârea de Guvern nr.888/2013, privind aprobarea Normelor financiare pentru activitatea sportivă. (3)Toate cheltuielile solicitate a fi acoperite din contribuţia financiară a Municipiului Timişoara, sunt conforme cu Event Menu-FIBA si FIBA Europe ICT Manual- EuroBasket Women 2015,privind  organizarea şi desfăşurarea acestei competiţii.

3. să aprobe contractul de asociere între Municipiul Timişoara şi Federatia Română de Baschet, conform Anexei 2 la prezentul proiect de hotarare.

4.Directia Institutii Scolare, Medicale, Sportive si Culturale a cuprins valoarea contributiei financiare de 900 mii lei, propusa a fi acordată de Municipiul Timisoara, in calitate de coorganizator, Federatiei Române de Baschet pentru EuroBasket Women 2015, in referatul de rectificare de buget nr.SC2015-11034/28.04.2015, transmis .Directiei Economice, urmand ca proiectul de hotarare pentru aprobarea asocierii cu Federatia Romana de Baschet sa fie supus aprobarii in aceeasi sedinta de plen a Consiliului Local Timisoara, in conditiile in care  se va aproba rectificarea bugetului local al Municipiului Timisoara.                                                                                                                                   
5. sa aprobe punerea la dispozitia organizatorului principal al competiţiei- Federatia Romana de Baschet, cu titlu gratuit, Sala Sporturilor’’Constantin Jude’’( fosta Olimpia), situata in Timisoara,  pentru desfasurarea tuturor actiunilor necesare organizarii si desfasurarii Campionatului European de baschet feminin-EuroBasket Women 2015, in perioada 01-20 iunie 2015.

Drept pentru care înaintăm pentru analiză , avizare şi aprobare proiectul de hotărâre alăturat.

  Viceprimar,                                             Secretar,

  Dan Diaconu                                           Ioan Cojocari

              Director Directia Economica,                 Director executiv Direcţia Instituţii Scolare,  

                                                                              Medicale , Sportive şi Culturale,

              Smaranda Haracicu                                 Ioan Mihai Costa

                                                                              Biroul Baze Sportive,

                                                                              Florica Hongu

                                                    Avizat Juridic,

                                        Daniela Ştefan                     

                                                                                                              FP53-01, ver.1

PAGE  
3
.


